G* .. electo Vpersalensi (= Vpsalensi). Mentem sine intermissione sollicitam super hijs pie gerimus, per que salutem fidelium ad Dei gloriam procuremus, illorum repressa tirampnide, qui spreta catholice fidei puritate ydolorum cultura execrabili sunt dampnabiliter occupati, suos affectus prouidos et peruersos ad hec assidue dirigentes, ut regis eterni familiam in-finitimis eorum partibus constitutam delere valeant vel continuis molestiis turbare et gauissimis (= gra–) afficere nocimentis. Sane litterarum carissimi in Christo filii nostri Valdemaris, Suecie regis illustris, tenor amarissimus auditum nostrum turbauit et animus (= animum) de grauissimis et diris insultibus, quod (= quos) eiusdem regni fideles ab inimicis Christi, qui Cariali wlgariter appellantur, et a paganis alijs circumiacentium partium sepe sepius patiuntur. Verum inter alia diuersa discrimina, que predicto regno intulit huiusmodi generatio perfida et credulis (= crudelis) hoc anno precipue, quasdam partes ipsius regni furiose ingrediens, multos de fidelibus ipsis interfecit inmaniter, plurium effudit sanguinem, multasque uillas et terras consumpsit incendio, prophanauit quoque sanctuaria et diuersa loca diuino cultui deputata, multis paruulis sacro fonte renatis secum adductis miserabiliter, quos, prochdolor, ritibus prophanis instructos sue seruituti grauissime dampnabiliter applicauit ponendo, sicut dicitur in furore sui animi et uehementia cordis ad ulteriora seu grauiora progredi, nisi generationis eiusdem stupendo (= –a) seuitia per instantiam uirtutis obiecte corruat et per consequens sub conditoris omnium mirifica potentia contremiscat. Quare predictus rex per speciales suos nuntios et litteras instanter postulari fecit a nobis, ut super hiis prouidere de oportuno consilio et festino subsidio curaremus. Cum itaque apostolici sollicitudo deposcat officij super tanta diuersitate discriminum promptum ac salubre remedium adhiberi, nos, regis eiusdem precibus pio concurrentes affectu, discretioni tue per apostolica scripta districte precipiendo mandamus, quatenus per te ac alios religiosos et seculares, in quorum labiis diuini eloquii gratia sit diffusa, contra predictam generationem perfidam in regno ipso predices verbum crucis eamque uolentibus illam assumere cum debita reuerentia largiaris, concessa illis (?) de regno ipso, qui in personis propriis et expensis ac eis, qui in propriis personis sed in alienis expensis contra paganos proficiscentur eosdem, illis quoque, qui in expensis propriis illuc mittent ydoneos bellatores, nec non eis, qui ad hoc de bonis suis aliqua la[r]gientur, iuxta quantitatem subsidii et deuotionis affectum illa suorum uenia peccatorum, que transeuntibus et subuenientibus in terre sancte subsidium a sede apostolica est in generali consilio concessa.